Գլխավոր դատախազության պետական շահերի պաշտպանության վարչությունը դեռեւս չի արձագանքել այս բացահայտումներին: Մեր հարցմանն ի պատասխան` գլխավոր դատախազի մամուլի քարտուղար Սոնա Տռուզյանը հայտնել է, որ «ԳեոՊրոՄայնինգ Գոլդ» ՍՊԸ-ին պատկանող Սոթքի եւ Մեղրաձորի ոսկու հանքավայրերում հայտնաբերված օրինախախտումների վերաբերյալ Վերահսկիչ պալատից դատախազությունը նյութեր չի ստացել: